ΙΜΒΡΟΣ -ΤΕΝΕΔΟΣ
30/07-02/08/2026

Δύο νησιά-στολίδια του βορειοανατολικού Αιγαίου, όπου η ιστορία, η παράδοση και η φυσική ομορφιά συναντιούνται σε κάθε γωνιά. Τα δύο αυτά νησιά αποτελούν έναν μοναδικό προορισμό, όπου το ελληνικό παρελθόν συνομιλεί αρμονικά με το σήμερα.
Αυτή η εκδρομή προσφέρει ένα ταξίδι στον χρόνο, γεμάτο μεθυστικές γεύσεις, τοπικά κρασιά, μυρωδιά Αιγαίου και μια πολιτισμική κληρονομιά που μένει ανεξίτηλη χαραγμένη στην καρδιά κάθε επισκέπτη.


1Η ΜΕΡΑ
ΛΑΡΙΣΑ - ΤΣΑΝΑΚΚΑΛΕ
Συγκέντρωση και  αναχώρηση στις 06:30. Κάνοντας τις απαραίτητες ενδιάμεσες στάσεις, φθάνουμε στα σύνορα των Κήπων. Μετά τον καθιερωμένο τελωνειακό έλεγχο,  κατευθυνόμαστε προς την Κεσσάνη , όπου θα συναντηθούμε με τον ξεναγό μας. Θα συνεχίσουμε προς την χερσόνησο της Καλιουπόλεως  και θα περάσουμε από την Κρεμαστή γέφυρα (2.023 μέτρα) των Δαρδανελίων για τη  Μικρασία, για να καταλήξουμε αργά το απόγευμα στο ξενοδοχείο μας στο Τσανάκκαλε. Δείπνο και διανυκτέρευση. 
 2Η ΜΕΡΑ
ΤΕΝΕΔΟΣ - ΤΡΟΙΑ
Μετά το πρωινό αναχώρηση για τη νήσο Τένεδο. Το λεωφορείο μας θα παραμείνει στο λιμάνι κι εμείς με το πλοίο θα περάσουμε στο νησί. Πρώτη επίσκεψη μας ένα παλαιό ελληνικό σπίτι το οποίο έχει διαμορφωθεί ως μουσείο. Μετά αν έχει τελειώσει η συντήρηση του ναού της κοίμησης της Θεοτόκου θα επισκεφτούμε τον ιερό ναό της Παναγίας. Θα προχωρήσουμε μέσα στο νησί βλέποντας τα πανέμορφα Ελληνικά συντηρημένα σπίτια και θα καταλήξουμε στο ελληνικό Δημοτικό σχολείο το οποίο έχει μετατραπεί σε ξενοδοχείο. Ελεύθερος χρόνος στο νησί. Επιστροφή με το πλοίο για να συνεχίσουμε για την επίσκεψη μας στην Τροία. Επίσκεψη του αρχαιολογικού χώρου και του μουσείου. Επιστροφή στο ξενοδοχείο ελεύθερος χρόνος δείπνο και διανυκτέρευση.
3Η ΜΕΡΑ

ΙΜΒΡΟΣ
Αφού πάρουμε το πρωινό νωρίς, θα αναχωρήσουμε για τη νήσο Ίμβρο. Θα πάρουμε το πρώτο πλοίο με το λεωφορείο μας για να περάσουμε το στενό τον Δαρδανελλίων. Μετά θα έχουμε μία διαδρομή 40 λεπτών με το λεωφορείο μας για να φτάσουμε στο λιμάνι Kabatepe. Εκεί θα επιβιβαστούμε στο μεγάλο πλοίο με το λεωφορείο μας για να φτάσουμε στην νήσο Ίμβρο περίπου σε 2 ώρες. Άφιξη στο νησί. Θα ξεκινήσουμε από το λιμάνι Άγιος Κήρυκος για το μεγαλύτερο χωριό των Βαλκανίων με 2.000 σπίτια το Σχοινούδι (Dereköy). Δυστυχώς τα περισσότερα ερειπωμένα. Θα επισκεφτούμε το ναό της Αγίας Μαρίνας. Θα δούμε το ναό της Παναγίας και θα συνεχίσουμε για το επόμενο ελληνικό χωριό μας τα Αγρίδια (Tepekoy) το μοναδικό χωριό του νησιού με καθαρά ελληνικό πληθυσμό. Θα δούμε το ελληνικό γυμνάσιο λύκειο το οποίο λειτουργεί κανονικά. Θα δούμε τον Ιερό ναό του Ευαγγελισμού της Θεοτόκου, την πλατεία του χωριού. Θα συνεχίσουμε περνώντας έξω από το χωριό Άγιοι Θεόδωροι το χωριό του Πατριάρχου μας, για το επόμενο χωριό το Κάστρο. Θα έχουμε ελεύθερο χρόνο στην παραλία του χωριού. Τελικά θα καταλήξουμε στο κέντρο του νησιού το χωριό Παναγιά. Εκεί θα επισκεφθούμε την ιερά μητρόπολη μας την Κοίμηση της Θεοτόκου. Ελεύθερος χρόνος. Επιστροφή στο ξενοδοχείο μας. Δείπνο – διανυκτέρευση.

4Η ΜΕΡΑ
ΤΣΑΝΑΚΚΑΛΕ - ΛΑΡΙΣΑ
Μετά το πρωινό αναχώρηση για την Ελλάδα περνώντας πάλι από την κρεμαστή γέφυρα, Καλλίπολη και με τις απαραίτητες ενδιάμεσες στάσεις φτάνουμε στην πόλη μας  το βράδυ.

ΤΙΜΗ ΚΑΤΑ ATOMO ΣΕ ΔΙΚΛΙΝΟ ΔΩΜΑΤΙΟ:380€



Η ΤΙΜΗ ΠΕΡΙΛΑΜΒΑΝΕΙ
· Ασφάλεια TOUR OPERATOR
· Ασφάλεια αστικής ευθύνης.
· Διαμονή σε επιλεγμένο ξενοδοχείο 4* στο Τσανάκκαλε με ημιδιατροφή.
· Μετακινήσεις με υπερυψωμένο κλιματιζόμενο λεωφορείο
· Τα εισιτήρια για τη μετακίνηση στα νησιά
· Τις περιηγήσεις - ξεναγήσεις που αναφέρονται στο πρόγραμμα
· Τον αρχηγό - συνοδό του γραφείου μας καθ' όλη την διάρκεια της εκδρομής
· Τον φόρο διαμονής
· Φ.Π.Α

Η ΤΙΜΗ ΔΕΝ ΠΕΡΙΛΑΜΒΑΝΕΙ
· • Ότι ρητά δεν αναφέρεται στο πρόγραμμα ή αναφέρεται ως προαιρετικό
· Είσοδοι σε μουσεία, μνημεία και λοιπά αξιοθέατα
· Επιπλέον γεύματα, ποτά, φιλοδωρήματα














